Infoboks Island - Danmark UEFA Nations League A Gruppe 2 (11/10) YouBet 3,60 3,45 2,00

John Faxe Jensen skal stå i spidsen for det danske landshold i testkampen mod Slovakiet onsdag. Det erfarer bold.dk.

Ifølge bold.dk's oplysninger er det John Faxe Jensen, der onsdag står i spidsen for det danske landshold i testkampen på udebane mod Slovakiet.

John Faxe Jensen får desuden Hasse Kuhn som assistenttræner i forbindelse med opgøret.

Den tidligere EM-guldvinder står i øjeblikket uden job. Han stoppede således i Fremad Amager efter sidste sæson.

John Faxe Jensens landstrænertjans er betinget af, at Spillerforeningen og DBU ikke når frem til en aftale inden onsdagens opgør.

DBU har også fundet de spillere, der skal udgøre holdet. Fem spillere fra Tarup-Paarup og to fra Avarta har meldt sig klar. Derudover erfarer bold.dk, at to fra Skovshoved og tre fra Vanløse er med på turen til Slovakiet.

nicolai@bold.dk / jesper@bold.dk

